JD.com, Meituan va Neolix kompaniyalarining haydovchisiz avtomobillariga maxsus davlat raqamlari berildi. Uchta kompaniya Pekindagi maxsus ajratilgan yo‘llarda mahsulot yetkazib berishga mo‘ljallangan haydovchisiz avtomobillari harakatlanishi uchun ruxsat oldi, deb xabar bermoqda Jiemian portali. Ruxsatnoma Dasin rayonidagi texnik-iqtisodiy rivojlanish hududida amal qiladi. E-Town deb nomlanuvchi mazkur hudud maydoni 60 kvadrat kilometrni tashkil etadi. JD.com, Meituan va Neolix kompaniyalarining haydovchisiz avtomobillariga maxsus davlat raqamlari berildi. Shahar hokimiyati shartiga ko‘ra, yetkazib beruvchi robot-avtolar motorsiz transport vositalariga tenglashtirildi. Ularning harakatlanishini sug‘urtachi operatorlar kuzatib turishi talab qilinadi.